เอกสารแนบ 3

1. ความเห็นของกรรมการบุคคลภายนอกหรือผู้ชำนาญการอิสระ
ต่อรายการระหว่างกันของกลุ่มบริษัท จัสมิน อินเตอร์เนชั่นแนล

ข้าพเจ้า ได้พิจารณารายการระหว่างกันที่เกิดระหว่างบริษัทฯ บริษัทย่อย
และบริษัทร่วมของกลุ่มบริษัท จัสมิน อินเตอร์เนชั่นแนล
ตามข้อกำหนดในการเปิดเผยข้อมูลของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ดังที่ปรากฏในงบการเงินประจำปี
ซึ่งผ่านการตรวจสอบของผู้สอบบัญชีบริษัท สำนักงาน เอินท์ส แอนด์ ยัง จำกัด
ตามหมายเหตุประกอบงบการเงินหมายเหตุที่ 8 ในปี 2546, 2545 และหมายเหตุที่ 7 ในปี 2544

ข้าพเจ้า ได้พิจารณารายการระหว่างกันโดยแบ่งเป็น 2 ส่วน
คือส่วนแรกเป็นรายการที่เกิดจากการค้าโดยตรง และส่วนที่สองเป็นรายการที่เกี่ยวเนื่องจากการค้า
โดยพิจารณาหลักฐานและสัญญาที่เกิดขึ้น ประกอบกับราคาตลาดหรือราคายุติธรรม
ซึ่งหากรายการใดไม่มีราคาตลาดหรือราคายุติธรรม
ข้าพเจ้าจะพิจารณาตามที่ได้ระบุไว้ในสัญญาเป็นหลัก

ข้าพเจ้า เห็นว่าบริษัทฯ บริษัทย่อย และบริษัทร่วมของกลุ่มบริษัท จัสมิน อินเตอร์เนชั่นแนล
ได้ปฏิบัติรายการที่เกิดขึ้นระหว่างกันอย่างสมเหตุสมผลเยี่ยงผู้ประกอบการค้าพึงปฏิบัติตามธุรกิจการค้า

(พลเอกเทียนชัย สิริสัมพันธ์)

ประธานกรรมการกิตติมศักดิ์

วันที่ 27 กุมภาพันธ์ 2546

 

2. สรุปสาระสำคัญของสัญญาต่างๆ ของบริษัทย่อย

สรุปสาระสำคัญของสัญญาร่วมลงทุนจัดตั้งระบบสื่อสารภายในประเทศด้วยดาวเทียม (TDMA)

ชื่อสัญญา : สัญญาร่วมลงทุนจัดตั้งระบบสื่อสารภายในประเทศด้วยดาวเทียม (TDMA)

คู่สัญญา : องค์การโทรศัพท์แห่งประเทศไทย (ปัจจุบันเปลี่ยนชื่อเป็น บริษัท ทศท คอร์ปอเรชั่น
จำกัด (มหาชน) ในสัญญาเรียกว่า “ทศท”) และ บริษัท อคิวเมนท์ จำกัด (ในสัญญาเรียกว่า
“บริษัท”)

วันที่ทำสัญญา : 27 มิถุนายน 2533

อายุของสัญญา : 15 ปี

สาระสำคัญ :

1. ลักษณะของสัญญา

 เป็นการตกลงร่วมลงทุนจัดตั้งระบบสื่อสารภายในประเทศด้วยดาวเทียมมีอายุ 15 ปี นับจากวันที่เปิดบริการ

2. การดำเนินกิจการและความรับผิดชอบ

บริษัทจะเป็นผู้ลงทุนในการจัดหาอุปกรณ์ระบบสื่อสารดาวเทียม พร้อมกับดำเนินแผนการฝึกอบรม
และให้การสนับสนุนด้านเทคนิคแก่พนักงาน ทศท เป็นผู้ดูแลและบำรุงรักษาบรรดาทรัพย์สิน เครื่องมือ
และอุปกรณ์ต่างๆ โดยรับผิดชอบเกี่ยวกับค่าใช้จ่ายในเรื่องการซ่อมบำรุงรักษาอุปกรณ์ต่างๆ
ให้อยู่ในสภาพใช้การได้ดีตลอดอายุสัญญานี้ หากเกิดการสูญหายหรือเสียหายในส่วนใด
บริษัทจะต้องจัดหามาเปลี่ยนทดแทนใหม่หรือซ่อมแซม โดยรับผิดชอบค่าใช้จ่ายทั้งหมด

3. กรรมสิทธิ์ในทรัพย์สินต่างๆ

เครื่องมือและอุปกรณ์ต่างๆ ตลอดจนทรัพย์สินที่มีเพื่อดำเนินการตามสัญญานี้ จะตกเป็นกรรมสิทธิ์ของ
ทศท ทันทีที่ติดตั้งและทดสอบเรียบร้อยแล้ว โดยบริษัทจะเรียกร้องค่าเสียหายหรือค่าตอบแทนใดๆ
ไม่ได้เลยหาก ทศท บอกเลิกสัญญา

4. ค่าตอบแทน

ทศท จะแบ่งรายได้ที่ได้รับจากการให้บริการให้กับบริษัทเป็นรายเดือนจำนวนวงจรละ 18,800.00
บาทต่อเดือน เป็นระยะเวลา 15 ปี โดยจะชำระเงินภายในวันที่ 15 ของเดือนถัดไป

5. การประกันทรัพย์สิน

บริษัทจะต้องทำประกันภัยเครื่องมือและอุปกรณ์ทั้งหมด ประเภทคุ้มครองการเสี่ยงภัยทุกชนิด (All
Risks) เต็มมูลค่าของทรัพย์สินนั้นๆ ตลอดอายุสัญญา โดยระบุให้ ทศท เป็นผู้รับประโยชน์
และบริษัทเป็นผู้ชำระเบี้ยประกันภัย และค่าใช้จ่ายอื่นๆ

6. การขยายขอบข่ายการบริการ

ศูนย์แม่ข่ายกรุงเทพมหานคร ศูนย์แม่ข่ายสำรองสุราษฎร์ธานี ศูนย์โทรคมนาคมอีก 8 แห่งที่เชียงใหม่
พิษณุโลก เชียงราย นครราชสีมา ขอนแก่น ภูเก็ต หาดใหญ่ และระยอง จำนวนรวมทั้งสิ้น 1,080
วงจร

สรุปสาระสำคัญของสัญญาร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม (ISBN)

ชื่อสัญญา : สัญญาร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม (ISBN)

คู่สัญญา : องค์การโทรศัพท์แห่งประเทศไทย (ปัจจุบันเปลี่ยนชื่อเป็น บริษัท ทศท คอร์ปอเรชั่น
จำกัด (มหาชน) ในสัญญาเรียกว่า “ทศท”) และบริษัท อคิวเมนท์ จำกัด (ในสัญญาเรียกว่า
“บริษัท”)

วันที่ทำสัญญา : 20 มีนาคม 2534

อายุของสัญญา : 15 ปี

สาระสำคัญ :

1. ลักษณะของสัญญา

 เป็นการตกลงร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม มีกำหนด 15 ปี นับจากวันที่เปิดบริการ

2. การดำเนินกิจการและความรับผิดชอบ

บริษัทจะเป็นผู้ดำเนินการให้บริการและลงทุนในการจัดหาอุปกรณ์ระบบสื่อสาร
รวมทั้งออกค่าใช้จ่ายในการเช่าใช้ช่องสัญญาณดาวเทียมและค่าใช้จ่ายในการดูแลบำรุงรักษาบรรดาทรัพย์สิน
เครื่องมือ และอุปกรณ์ต่างๆ ให้อยู่ในสภาพใช้การได้ดีตลอดอายุสัญญานี้
หากเครื่องอุปกรณ์เกิดขัดข้องจนทำให้ ทศท ไม่สามารถให้บริการได้
บริษัทยินยอมไม่ขอรับส่วนแบ่งรายได้จากวงจรเฉพาะส่วนที่ขัดข้องนั้นจนกว่าบริษัทจะดำเนินการตรวจซ่อมแก้ไขให้แล้วเสร็จจนเปิดให้บริการได้

3. กรรมสิทธิ์ในทรัพย์สินต่างๆ

เครื่องมือและอุปกรณ์ต่างๆ ที่บริษัทได้จัดหามาเพื่อดำเนินการตามสัญญานี้ จะตกเป็นกรรมสิทธิ์ของ
ทศท ในวันที่เปิดบริการ สำหรับสถานีลูกข่าย เครื่องมือและอุปกรณ์ต่างๆ ในศูนย์ซ่อมบำรุงรักษา
บริษัทยินยอมให้ตกเป็นกรรมสิทธิ์ของ ทศท ทันทีที่สัญญานี้สิ้นสุดลง

4. ค่าตอบแทน

ทศท จะแบ่งรายได้ที่ได้รับจากการให้บริการให้แก่บริษัทเป็นรายเดือนเป็นระยะเวลา 15 ปี
โดยมีอัตราส่วนแบ่งคิดเป็นร้อยละของรายได้ต่อเดือน ดังนี้

+-------------------------------+--------------------------------------+
| ในแต่ละเดือน                    | ส่วนแบ่งที่บริษัทจะได้รับ                    |
|                               |                                      |
| ของปีที่                         | (ร้อยละของรายได้ทั้งหมดต่อเดือน)           |
+-------------------------------+--------------------------------------+
| 1 - 5                         | 83.0                                 |
|                               |                                      |
| 6 - 10                        | 80.0                                 |
|                               |                                      |
| 11 - 15                       | 75.0                                 |
+-------------------------------+--------------------------------------+

5. การประกันภัยทรัพย์สิน

บริษัทจะต้องทำประกันภัยเครื่องมือและอุปกรณ์ทั้งหมด ประเภทคุ้มครองการเสี่ยงภัยทุกชนิด (All
Risks) เต็มมูลค่าของทรัพย์สินนั้นๆ ตลอดอายุสัญญา โดยระบุให้ ทศท เป็นผู้รับประโยชน์
และบริษัทเป็นผู้ชำระเบี้ยประกันภัย ตลอดจนค่าใช้จ่ายอื่นๆ
หากมีการขยายขอบข่ายการดำเนินงานซึ่งทำให้ทรัพย์สินมีมูลค่าเพิ่มขึ้น
บริษัทจะต้องเอาประกันเพิ่มให้เต็มมูลค่าทรัพย์สินที่เพิ่มขึ้นนั้นด้วย

6. การขยายขอบข่ายการบริการ

ในระหว่างอายุสัญญา ทศท มีสิทธิจะขยายขอบข่ายการให้บริการระบบสื่อสารดาวเทียมตามสัญญานี้
หรือเพิ่มเติมบริการอื่นได้ โดยไม่ต้องบอกเลิกสัญญา และทั้ง 2
ฝ่ายจะตกลงเจรจากันในรายละเอียดของการขยายขอบข่ายหรือการเพิ่มเติมบริการและเจรจาอัตราการแบ่งรายได้บนพื้นฐานความเป็นธรรม

สรุปสาระสำคัญของสัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม

  ----------- --------------------------- --------------------------- ---------------------------
              ระยะที่ 1                     ระยะที่ 2                     ระยะที่ 3

  ชื่อสัญญา      สัญญาเช่าบริการสถานีลูกข่ายโครง   สัญญาเช่าบริการสถานีลูกข่ายโครง   สัญญาเช่าบริการสถานีลูกข่ายโครง

              การโทรศัพท์สาธารณะทางไกล      การโทรศัพท์สาธารณะทางไกล      การโทรศัพท์สาธารณะทางไกล

              ชนบทด้วยระบบดาวเทียม สัญญา     ชนบทด้วยระบบดาวเทียม พ.ศ.     ชนบทด้วยระบบดาวเทียม พ.ศ.

              เลขที่ ช. 11/(ห) 2537         2539-2541 สัญญาเลขที่          2539-2541 สัญญาเลชที่ ช.

                                          ช. 18/ห (3) 2539            11/ห (3) 2540

  คู่สัญญา       องค์การโทรศัพท์แห่งประเทศไทย    องค์การโทรศัพท์แห่งประเทศไทย    องค์การโทรศัพท์แห่งประเทศไทย

              (ทศท) กับบริษัท อคิวเมนท์ จำกัด   (ทศท) กับบริษัท อคิวเมนท์ จำกัด   (ทศท) กับบริษัท อคิวเมนท์ จำกัด

              (บริษัท)                      (บริษัท)                      (บริษัท)

  วันที่ทำสัญญา   31 สิงหาคม 2537              19 กันยายน 2539              1 เมษายน 2540

  อายุสัญญา     ตั้งแต่วันถัดจากวันลงนามจนถึงวัน    ตั้งแต่วันถัดจากวันลงนามจนถึงวัน    ตั้งแต่วันถัดจากวันที่ลงนามจนถึงสิ้น

              ที่ 5 มิถุนายน 2549             ที่ 5 มิถุนายน 2549             สุดสัญญาร่วมทุนจัดตั้งระบบสื่อสาร

                                                                      เพื่อบริการธุรกิจผ่านดาวเทียม

                                                                      (ISBN) (5 มิถุนายน 2549) หากมี

                                                                      การต่ออายุสัญญา ISBN ทศท จะเช่า

                                                                      รวมแล้วไม่เกิน 10 ปี
                                                                      นับถัดจากวันลง

                                                                      นามในสัญญา

  ลักษณะของ    ทศท ตกลงเช่าและบริษัทตกลงให้    ทศท ตกลงเช่าและบริษัทตกลงให้    ทศท ตกลงเช่าและบริษัทตกลงให้

  สัญญา        เช่าบริการสถานีลูกข่ายโครงการ    เช่าบริการสถานีลูกข่ายโครงการ    เช่าบริการสถานีลูกข่ายโครงการ

              โทรศัพท์สาธารณะทางไกลชนบท     โทรศัพท์สาธารณะทางไกลชนบท     โทรศัพท์สาธารณะทางไกลชนบท

              ด้วยระบบดาวเทียม เพื่อใช้ในโครง  ด้วยระบบดาวเทียม เพื่อใช้ในโครง  ด้วยระบบดาวเทียม เพื่อใช้ในโครง

              การโทรศัพท์ทางไกลชนบทของ      การโทรศัพท์ทางไกลชนบทของ      การโทรศัพท์ทางไกลชนบทของ

              ทศท จำนวน 500 หมู่บ้าน หมู่บ้าน   ทศท จำนวน 1,675 หมู่บ้าน หมู่    ทศท จำนวน 3,786 หมู่บ้าน หมู่

              ละ 2 เลขหมาย                บ้านละ 2 เลขหมาย             บ้านละ 2 เลขหมาย
  ----------- --------------------------- --------------------------- ---------------------------

  ------------- -------------------------- --------------------------- -----------------------------
                ระยะที่ 1                    ระยะที่ 2                     ระยะที่ 3

  การดำเนินกิจ    บริษัทเป็นผู้ดำเนินการจัดหาและ    บริษัทเป็นผู้ดำเนินการจัดหาและ     บริษัทเป็นผู้ดำเนินการจัดหาและติด

  การและความ    ติดตั้งโครงข่ายสถานีลูกข่าย ตลอด  ติดตั้งโครงข่ายสถานีลูกข่าย ตลอด   ตั้งโครงข่ายสถานีลูกข่าย ตลอดจน

  รับผิดชอบ       จนเป็นผู้บำรุงรักษาโครงข่ายและ   จนเป็นผู้บำรุงรักษาโครงข่ายและ    เป็นผู้บำรุงรักษาโครงข่ายและสถานี

                สถานีลูกข่าย                  สถานีลูกข่าย บริษัทเป็นผู้ดำเนิน     ลูกข่าย บริษัทเป็นผู้ดำเนินการจัด

                                           การจัดหาและเช่าช่องสัญญาดาว     หาและเช่าช่องสัญญาดาวเทียม รวม

                                           เทียมรวมทั้งชำระค่าตอบแทนการ    ทั้งชำระค่าตอบแทนการใช้ความถี่

                                           ใช้ความถี่ ทศท เป็นผู้จัดหาและชำระ ทศท เป็นผู้จัดหาและชำระค่ากระแส

                                           ค่ากระแสไฟฟ้า ณ สถานีลูกข่าย     ไฟฟ้า ณ สถานีลูกข่าย

  กรรมสิทธิ์ใน     เป็นของบริษัท แต่เมื่อสิ้นสุดสัญญา   เป็นของบริษัท แต่เมื่อสิ้นสุดสัญญา    เป็นของบริษัท แต่เมื่อสิ้นสุดสัญญา

  ทรัพย์สิน        จะต้องส่งมอบให้แก่ ทศท ในสภาพ  จะต้องส่งมอบให้แก่ ทศท ในสภาพ   จะต้องส่งมอบให้แก่ ทศท ในสภาพ

                ที่ใช้งานได้ดี                  ที่ใช้งานได้ดี ยกเว้นอุปกรณ์        ที่ใช้งานได้ดี ยกเว้นอุปกรณ์

                                           Gateway บริษัทจะโอนให้ ทศท ทัน  Gateway บริษัทจะโอนให้ ทศท ทัน

                                           ทีเมื่อติดตั้งแล้วเสร็จ             ทีเมื่อติดตั้งแล้วเสร็จ

  ค่าตอบแทน      บริษัทคิดค่าติดตั้งอุปกรณ์ (จ่าย     บริษัทคิดค่าติดตั้งอุปกรณ์ (จ่าย      บริษัทคิดค่าติดตั้งอุปกรณ์ (จ่าย

                ครั้งเดียว) ค่าเช่าใช้บริการและค่า ครั้งเดียว) ค่าเช่าใช้บริการและค่า  ครั้งเดียว) ค่าเช่าใช้บริการและค่า

                เช่าใช้อุปกรณ์ รวมค่าใช้บริการ    เช่าใช้อุปกรณ์ รวมค่าใช้บริการ     เช่าใช้อุปกรณ์ รวมค่าใช้บริการ

                โทรศัพท์ (คิดต่อเลขหมายต่อเดือน) โทรศัพท์ (คิดต่อเลขหมายต่อ       โทรศัพท์ (คิดต่อเลขหมายต่อเดือน)

                ซึ่งบริษัทจะมีรายได้ตลอดอายุ      เดือน) ซึ่งบริษัทจะมีรายได้ค่าติด    ซึ่งบริษัทจะมีรายได้ค่าติดตั้งประมาณ

                สัมปทานประมาณ 1,500 ล้านบาท  ตั้งประมาณ 31.4 ล้านบาท และค่า  68.8 ล้านบาท และค่าเช่าใช้บริการ

                                           เช่าใช้บริการและค่าเช่าใช้อุปกรณ์   และค่าเช่าใช้อุปกรณ์รวมค่าใช้บริการ

                                           รวมค่าใช้บริการโทรศัพท์ปีละ       โทรศัพท์ปีละประมาณ 899.5

                                           ประมาณ 440 ล้านบาท เป็นระยะ   ล้านบาท เป็นระยะเวลา 9 ปีเศษ

                                           เวลา 10 ปี                   

  ขอบข่ายบริการ   ทยอยติดตั้งสถานีลูกข่าย ซึ่งจะต้อง  ทยอยติดตั้งสถานีลูกข่าย ซึ่งจะต้อง   ทยอยติดตั้งสถานีลูกข่าย ซึ่งจะต้อง

                แล้วเสร็จทั้ง 500 สถานีภายใน 15 แล้วเสร็จทั้ง 1,675 หมู่บ้าน       แล้วเสร็จทั้ง 3,786 หมู่บ้าน จำนวน

                เดือนนับถัดจากวันลงนามในสัญญา   จำนวน 1,200 สถานีภายใน 14    2,500 สถานีภายใน 14 เดือนนับ

                                           เดือนนับจากวันลงนามในสัญญา      จากวันลงนามในสัญญา
  ------------- -------------------------- --------------------------- -----------------------------

สรุปสาระสำคัญของสัญญาร่วมลงทุนสร้างโครงข่ายเคเบิ้ลใต้น้ำ 

ชื่อสัญญา : สัญญาร่วมลงทุนสร้างโครงข่ายเคเบิ้ลใต้น้ำ

คู่สัญญา : องค์การโทรศัพท์แห่งประเทศไทย (ปัจจุบันเปลี่ยนชื่อเป็น บริษัท ทศท คอร์ปอเรชั่น
จำกัด (มหาชน) ในสัญญาเรียกว่า “ทศท”) และบริษัท จัสมิน ซับมารีน เทเลคอมมิวนิเคชั่นส์
จำกัด (ในสัญญาเรียกว่า “บริษัท”)

วันที่ทำสัญญา : 4 ตุลาคม 2534

อายุของสัญญา : 20 ปี

สาระสำคัญ :

1. ลักษณะของสัญญา

เป็นการตกลงร่วมสร้างโครงข่ายเคเบิ้ลใต้น้ำตามกำหนดเวลาภายใต้สัญญานี้
โดยมีกำหนดเวลาให้บริษัทมีสิทธิรับส่วนแบ่งรายได้เป็นเวลา 20 ปี นับแต่วันลงนามในสัญญา

2. กรรมสิทธิ์ในทรัพย์สินต่างๆ

เครื่องมือและอุปกรณ์ต่างๆ ตลอดจนทรัพย์สินที่มีเพื่อดำเนินการตามสัญญานี้ จะตกเป็นกรรมสิทธิ์ของ
ทศท ทันทีที่ติดตั้งและทดสอบเรียบร้อยแล้ว และ ทศท
จะมอบกลับมาให้บริษัทเป็นผู้ดูแลบำรุงรักษาตลอดอายุสัญญา

3. ค่าตอบแทน

ทศท จะแบ่งรายได้ที่ได้รับจากการให้บริการให้กับบริษัทในแต่ละปี เริ่มตั้งแต่วันที่ 4 ตุลาคม 2534
จนถึงวันที่ 3 ตุลาคม 2554 ดังนี้

1) รายได้ที่เกิดขึ้นจากการเปิดบริการของ ทศท ในส่วนของช่องสัญญาณสำหรับทางไกล
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = ระยะเวลาที่ ทศท ใช้ กำหนดไว้ช่องสัญญาณละ 65 นาทีต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ทางไกลอัตโนมัติของ ทศท ต่อนาทีสำหรับเวลาภาคกลางวันระหว่างจุด

2) รายได้ที่เกิดขึ้นจากการเปิดบริการของ ทศท ในส่วนของช่องสัญญาณสำหรับท้องถิ่น
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = จำนวนครั้งที่ ทศท นำไปให้บริการ กำหนดไว้ช่องสัญญาณละ 22 ครั้งต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ภายในท้องถิ่นของ ทศท โดยใช้อัตรา 3 บาทต่อครั้ง

สำหรับส่วนแบ่งรายได้ที่บริษัทจะได้รับจาก ทศท นั้น กำหนดไว้เป็นร้อยละของรายได้ตามอัตราส่วน
ดังนี้

+-----------------+----------------------+----------------------------+
| ปีที่              |                      | ส่วนของรายได้ (ร้อยละต่อปี)     |
+-----------------+----------------------+----------------------------+
| 1               | 4 ต.ค. 34 - 3 ต.ค.   | 0.0                        |
|                 | 35                   |                            |
| 2-3             |                      | 31.0                       |
|                 | 4 ต.ค. 35 - 3 ต.ค.   |                            |
| 4               | 37                   | 30.0                       |
|                 |                      |                            |
| 5               | 4 ต.ค. 37 - 3 ต.ค.   | 29.0                       |
|                 | 38                   |                            |
| 6               |                      | 26.0                       |
|                 | 4 ต.ค. 38 - 3 ต.ค.   |                            |
| 7               | 39                   | 24.0                       |
|                 |                      |                            |
| 8-15            | 4 ต.ค. 39 - 3 ต.ค.   | 20.0                       |
|                 | 40                   |                            |
| 16              |                      | 17.5                       |
|                 | 4 ต.ค. 40 - 3 ต.ค.   |                            |
| 17              | 41                   | 17.0                       |
|                 |                      |                            |
| 18              | 4 ต.ค. 41 - 3 ต.ค.   | 16.0                       |
|                 | 49                   |                            |
| 19              |                      | 14.0                       |
|                 | 4 ต.ค. 49 - 3 ต.ค.   |                            |
| 20              | 50                   | 13.0                       |
|                 |                      |                            |
|                 | 4 ต.ค. 50 - 3 ต.ค.   |                            |
|                 | 51                   |                            |
|                 |                      |                            |
|                 | 4 ต.ค. 51 - 3 ต.ค.   |                            |
|                 | 52                   |                            |
|                 |                      |                            |
|                 | 4 ต.ค. 52 - 3 ต.ค.   |                            |
|                 | 53                   |                            |
|                 |                      |                            |
|                 | 4 ต.ค. 53 - 3 ต.ค.   |                            |
|                 | 54                   |                            |
+-----------------+----------------------+----------------------------+

4. การประกันภัยทรัพย์สิน

บริษัทจะต้องเอาประกันภัยโครงข่ายเคเบิ้ลใต้น้ำ และทรัพย์สินต่างๆ
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินตลอดอายุสัญญา
โดยระบุให้ ทศท เป็นผู้รับประโยชน์ร่วมและบริษัทเป็นผู้ชำระเบี้ยประกันและค่าใช้จ่ายอื่นๆ

5. การขยายขอบข่ายการให้บริการ

ในระหว่างอายุสัญญา หาก ทศท จะขยายจำนวนวงจรของโครงข่ายเคเบิ้ลใต้น้ำ
หรือบริษัทจะเปลี่ยนแปลงรายการรายละเอียดของเครื่องอุปกรณ์ทั้งสองฝ่ายจะตกลงเจรจากันในรายละเอียดและเจรจาอัตราการแบ่งรายได้บนพื้นฐานของความเป็นธรรม

สรุปสาระสำคัญของข้อตกลงต่อท้ายสัญญา ฉบับที่ 2 สัญญาร่วมลงทุนสร้างโครงข่ายเคเบิ้ลใต้น้ำ

ชื่อสัญญา : ข้อตกลงต่อท้ายสัญญา ฉบับที่ 2 สัญญาร่วมลงทุนสร้างโครงข่ายเคเบิ้ลใต้น้ำ

: สัญญาโอนและรับสิทธิและหน้าที่ ตามสัญญาร่วมทุนสร้างโครงข่ายเคเบิ้ลใต้น้ำ

คู่สัญญา : องค์การโทรศัพท์แห่งประเทศไทย (ปัจจุบันเปลี่ยนชื่อเป็น บริษัท ทศท คอร์ปอเรชั่น
จำกัด (มหาชน) ในสัญญาเรียกว่า “ทศท”) และบริษัท จัสมิน ซับมารีน เทเลคอมมิวนิเคชั่นส์
จำกัด กับ บริษัท ไทย ลองดิสแทนส์ เทเลคอมมิวนิเคชั่นส์ จำกัด (ในสัญญาเรียกว่า “บริษัท”)

วันที่ทำสัญญา : 13 พฤษภาคม 2539

อายุของสัญญา : 15 ปี 5 เดือน

สาระสำคัญ :

1. ลักษณะของสัญญา

เป็นการตกลงร่วมสร้างโครงข่ายเคเบิ้ลใต้น้ำตามกำหนดเวลาภายใต้สัญญานี้
โดยมีกำหนดเวลาให้บริษัทมีสิทธิรับส่วนแบ่งรายได้ตั้งแต่ส่งมอบและเปิดให้บริการได้จนถึงวันสิ้นสุดของสัญญาสัมปทาน
คือวันที่ 3 ตุลาคม พ.ศ. 2554 เป็นเวลา 15 ปี นับแต่วันลงนามในสัญญา

2. กรรมสิทธิ์ในทรัพย์สินต่างๆ

เครื่องมือและอุปกรณ์ต่างๆ ตลอดจนทรัพย์สินที่มีเพื่อดำเนินการตามสัญญานี้จะตกเป็นกรรมสิทธิ์ของ
ทศท ทันทีที่ติดตั้งและทดสอบเรียบร้อยแล้ว และ ทศท
จะมอบกลับมาให้บริษัทเป็นผู้ดูแลบำรุงรักษาตลอดอายุสัญญา

3. ค่าตอบแทน

ทศท จะแบ่งรายได้ที่ได้รับจากการให้บริการโครงข่ายเคเบิ้ลใต้น้ำให้กับบริษัทในแต่ละปี
เริ่มตั้งแต่วันที่เปิดให้บริการจนถึงวันที่ 3 ตุลาคม 2554 ดังนี้

1) รายได้ที่เกิดขึ้นจากการเปิดบริการของ ทศท ในส่วนของช่องสัญญาณสำหรับทางไกล
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = ระยะเวลาที่ ทศท ใช้ กำหนดไว้ช่องสัญญาณละ 65 นาทีต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ทางไกลอัตโนมัติของ ทศท ต่อนาทีสำหรับเวลาภาคกลางวันระหว่างจุด

2) รายได้ที่เกิดขึ้นจากการเปิดบริการของ ทศท ในส่วนของช่องสัญญาณสำหรับท้องถิ่น
มีสูตรในการคำนวณ ดังนี้ (แก้ไขเพิ่มเติมตามข้อตกลงต่อท้ายสัญญา ฉบับที่ 1)

รายได้ต่อปี = A x 365 x B x C

โดยที่ A = จำนวนครั้งที่ ทศท นำไปให้บริการ กำหนดไว้ช่องสัญญาณละ 22 ครั้งต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ภายในท้องถิ่นของ ทศท โดยใช้อัตรา 3 บาทต่อครั้ง

สำหรับส่วนแบ่งรายได้ที่บริษัทจะได้รับจาก ทศท นั้น กำหนดไว้เป็นร้อยละของรายได้ตามอัตราส่วน
ดังนี้

+-----------------+---------------------+-----------------------------+
| ปีที่              |                     | ส่วนของรายได้ (ร้อยละต่อปี)      |
+-----------------+---------------------+-----------------------------+
| 1               | 4 ต.ค. 39 - 3 ต.ค.  | 26.0                        |
|                 | 40                  |                             |
| 2               |                     | 24.0                        |
|                 | 4 ต.ค. 40 - 3 ต.ค.  |                             |
| 3-10            | 41                  | 20.0                        |
|                 |                     |                             |
| 11              | 4 ต.ค. 41 - 3 ต.ค.  | 17.0                        |
|                 | 49                  |                             |
| 12              |                     | 16.5                        |
|                 | 4 ต.ค. 49 - 3 ต.ค.  |                             |
| 13              | 50                  | 15.5                        |
|                 |                     |                             |
| 14              | 4 ต.ค. 50 - 3 ต.ค.  | 13.5                        |
|                 | 51                  |                             |
| 15              |                     | 12.5                        |
|                 | 4 ต.ค. 51 - 3 ต.ค.  |                             |
|                 | 52                  |                             |
|                 |                     |                             |
|                 | 4 ต.ค. 52 - 3 ต.ค.  |                             |
|                 | 53                  |                             |
|                 |                     |                             |
|                 | 4 ต.ค. 53 - 3 ต.ค.  |                             |
|                 | 54                  |                             |
+-----------------+---------------------+-----------------------------+

4. การประกันภัยทรัพย์สิน

บริษัทจะต้องเอาประกันภัยโครงข่ายเคเบิ้ลใต้น้ำ และทรัพย์สินต่างๆ
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินตลอดอายุสัญญา
โดยระบุให้ ทศท เป็นผู้รับประโยชน์ร่วมและบริษัทเป็นผู้ชำระเบี้ยประกันและค่าใช้จ่ายอื่นๆ

สรุปสาระสำคัญของสัญญาดำเนินการให้บริการอินเตอร์เนต

ชื่อสัญญา : สัญญาดำเนินการให้บริการอินเตอร์เนต

คู่สัญญา : การสื่อสารแห่งประเทศไทย (ปัจจุบันเปลี่ยนชื่อเป็น บริษัท กสท โทรคมนาคม จำกัด
(มหาชน) ในสัญญาเรียกว่า “กสท”) และบริษัท จัสมิน อินเตอร์เนต จำกัด หรือชื่อเดิม คือ บริษัท
อินโฟแอคเซส จำกัด (ในสัญญาเรียกว่า “บริษัท”)

วันที่ทำสัญญา : 14 มีนาคม 2539

อายุของสัญญา : 10 ปี

สาระสำคัญ :

1. ลักษณะของสัญญา

เป็นการร่วมลงทุนให้บริการอินเตอร์เนตแก่ผู้ใช้บริการอินเตอร์เนตภายในประเทศไทยระยะเวลาดำเนินการตามสัญญา
10 ปี นับจากวันที่เปิดให้บริการ

2. การดำเนินกิจการและความรับผิดชอบ

บริษัทจะเป็นผู้ลงทุนในการจัดหาและติดตั้งอุปกรณ์ในระบบทั้งหมด
พร้อมทั้งเป็นผู้ดูแลและบำรุงรักษาอุปกรณ์ต่างๆ ให้อยู่ในสภาพใช้การได้ดีตลอดอายุสัญญานี้
หากเกิดการสูญหายหรือเสียหายในส่วนใด บริษัทจะต้องจัดหามาเปลี่ยนทดแทนใหม่หรือซ่อมแซม
โดยรับผิดชอบค่าใช้จ่ายทั้งหมด
และบริษัทจะต้องดำเนินการให้บริการอินเตอร์เนตแก่ผู้ใช้บริการอินเตอร์เนตในประเทศไทย
โดยบริษัทมีสิทธิเรียกเก็บค่าบริการจากผู้ใช้บริการได้

3. กรรมสิทธิ์ในทรัพย์สินต่างๆ

เครื่องมือและอุปกรณ์ต่างๆ ตลอดจนทรัพย์สินที่มีเพื่อดำเนินการตามสัญญานี้
จะต้องโอนเป็นกรรมสิทธิ์ของ กสท

4. ค่าตอบแทน

กสท จะได้รับส่วนแบ่งจากเงินปันผลตามสัดส่วนของหุ้นที่ กสท ถืออยู่
โดยบริษัทจะต้องจัดสรรเงินปันผลให้แก่ผู้ถือหุ้นไม่น้อยกว่าร้อยละ 50 ของกำไรสุทธิ และ กสท
จะได้รับค่าเช่าวงจรเชื่อมโยงระหว่างประเทศที่บริษัทต้องเช่าจาก กสท อีกด้วย

5. การประกันทรัพย์สิน

บริษัทจะต้องทำประกันภัยเครื่องมือและอุปกรณ์ทั้งหมด ประเภทคุ้มครองการเสี่ยงภัยทุกชนิด (All
Risks) เต็มมูลค่าของทรัพย์สินนั้นๆ ตลอดอายุสัญญา โดยระบุให้ กสท เป็นผู้รับประโยชน์
และบริษัทเป็นผู้ชำระเบี้ยประกันภัย และค่าใช้จ่ายอื่นๆ

สรุปสาระสำคัญของสัญญาเช่าโครงข่าย อินเตอร์เนต โปรโตคอล (โครงข่ายไอพี)

ชื่อสัญญา : สัญญาเช่าโครงข่าย อินเตอร์เนต โปรโตคอล

คู่สัญญา : องค์การโทรศัพท์แห่งประเทศไทย (ปัจจุบันเปลี่ยนชื่อเป็น บริษัท ทศท คอร์ปอเรชั่น
จำกัด (มหาชน) ในสัญญาเรียกว่า “ทศท”) และบริษัท จัสมิน อินเตอร์เนต จำกัด
(ในสัญญาเรียกว่า “บริษัท”)

วันที่ทำสัญญา : 12 ตุลาคม 2544

อายุของสัญญา : 10 ปี

สาระสำคัญ :

1. ลักษณะของสัญญา

ทศท ให้บริษัทเช่าโครงข่ายที่ใช้ในการติดต่อสื่อสารข้อมูล
สำหรับดำเนินการให้บริการอินเตอร์เนตแก่ประชาชน

2. การดำเนินกิจการและความรับผิดชอบ

บริษัทจะจัดหาและติดตั้งเครื่องและอุปกรณ์ในการให้บริการอินเตอร์เนตทั้งหมด
โดยเชื่อมต่ออุปกรณ์ตามที่ ทศท กำหนด
พร้อมทั้งรับผิดชอบค่าใช้จ่ายในการซ่อมบำรุงเครื่องและอุปกรณ์รวมทั้งอะไหล่ทั้งหมด
และตกลงเช่าระบบเชื่อมโยงสัญญาณ คู่สายเช่า วงจรเช่า ของ ทศท
เพื่อเปิดให้บริการอินเตอร์เนต

3. กรรมสิทธิ์ในสินทรัพย์ต่างๆ

อุปกรณ์เชื่อมโครงข่ายเป็นของบริษัท ส่วนระบบเชื่อมโยงสื่อสัญญาณและโครงข่ายอินเตอร์เนต
เป็นของ ทศท

4. ค่าตอบแทน

ค่าขอใช้โครงข่ายไอพี และค่าต่อเชื่อมโครงข่าย ตามที่ ทศท กำหนด

5. การประกันทรัพย์สิน

บริษัทต้องนำหนังสือค้ำประกันธนาคารตามที่ ทศท กำหนด มีอายุตลอดระยะเวลาตามสัญญาฉบับนี้
มามอบให้ ทศท ไว้เป็นหลักประกันการปฏิบัติตามสัญญา

6. ชอบข่ายการบริการ

บริษัทตกลงใช้บริการต่อเชื่อมโครงข่ายไอพีเฉพาะภายในประเทศอย่างน้อย 512 Kbps
ตลอดอายุสัญญา โดยเป็นผู้รับผิดชอบและดำเนินการเองในนามบริษัท
ซึ่งจะต้องไม่ดำเนินการให้บริการเช่นเดียวกับบริการหลักของ ทศท และยินยอมให้ ทศท
ตรวจสอบการดำเนินงานและข้อมูลต่างๆได้

สรุปสาระสำคัญของสัญญาการตั้งสถานีวิทยุคมนาคม

ชื่อสัญญา : การตั้งสถานีวิทยุคมนาคม มีและใช้เครื่องวิทยุคมนาคมเพื่อให้บริการสื่อสารผ่านดาวเทียมภายในประเทศ

คู่สัญญา : กรมไปรษณีย์โทรเลข และบริษัท คอมพิวเนท คอร์ปอเรชั่น จำกัด (ในสัญญาเรียกว่า “บริษัท”)

วันที่สัญญาเริ่มมีผล : 1 สิงหาคม 2541

อายุของสัญญา : 22 ปี

สาระสำคัญ :

1. ลักษณะของสัญญา

บริษัท คอมพิวเนท คอร์ปอเรชั่น จำกัด เป็นผู้ลงทุนจัดตั้งสถานีวิทยุคมนาคม
มีและใช้เครื่องวิทยุคมนาคมเพื่อดำเนินการให้บริการสื่อสารข้อมูล
ภาพและเสียงผ่านดาวเทียมภายในประเทศ โดยมีระยะเวลาดำเนินการตามสัญญา 22
ปีนับตั้งแต่วันถัดจากวันที่กรมไปรษณีย์โทรเลขได้รับหนังสือยอมรับเงื่อนไขจากบริษัท คอมพิวเนท
คอร์ปอเรชั่น จำกัด (1 สิงหาคม 2541)

2. การดำเนินกิจการและความรับผิดชอบ

บริษัทจะเป็นผู้ลงทุนในการจัดหาและติดตั้งอุปกรณ์ในระบบทั้งหมด
พร้อมทั้งเป็นผู้ดูแลและบำรุงรักษาอุปกรณ์ต่างๆ ให้อยู่ในสภาพใช้การได้ดีตลอดอายุสัญญานี้
หากเกิดการสูญหายหรือเสียหายในส่วนใด บริษัทจะต้องจัดหามาเปลี่ยนทดแทนใหม่หรือซ่อมแซม
โดยรับผิดชอบค่าใช้จ่ายทั้งหมด
รวมทั้งเป็นผู้รับผิดชอบค่าใช้จ่ายและค่าธรรมเนียมบริการสื่อสารโทรคมนาคมอื่นๆ
ทั้งหมดที่กรมไปรษณีย์โทรเลขต้องประสานงานกับหน่วยงานอื่นที่เกี่ยวข้องเพื่อให้บริษัท คอมพิวเนท
คอร์ปอเรชั่น จำกัด สามารถดำเนินการให้บริการข้อมูล ภาพและเสียงผ่านดาวเทียมได้ และบริษัท
คอมพิวเนท คอร์ปอเรชั่น จำกัด
ต้องไม่นำระบบสื่อสารภาพและข้อมูลของบริษัทเข้าเชื่อมต่อกับข่ายสื่อสารสาธารณะอื่น
เว้นแต่จะได้รับความเห็นชอบจากกรมไปรษณีย์โทรเลขก่อน

3. กรรมสิทธิ์ในทรัพย์สินต่างๆ

เครื่องมือและอุปกรณ์ต่างๆ ที่มีเพื่อให้บริการอยู่ก่อนแล้ว
ต้องโอนเป็นกรรมสิทธิ์ของกรมไปรษณีย์โทรเลขทันทีนับตั้งแต่วันถัดจากวันที่กรมไปรษณีย์โทรเลขได้รับหนังสือยอมรับเงื่อนไขจากบริษัท
ตลอดจนทรัพย์สินที่นำมาเพิ่มเติมเพื่อใช้ในการดำเนินการตามสัญญานี้
ให้ตกเป็นกรรมสิทธิ์ของกรมไปรษณีย์โทรเลขทันทีที่มีการติดตั้งแล้วเสร็จ

4. ค่าตอบแทน

บริษัทตกลงจะจ่ายส่วนแบ่งรายได้ให้แก่กรมไปรษณีย์โทรเลข โดยมีอัตราส่วนแบ่ง
คิดเป็นร้อยละของรายได้จากการให้บริการก่อนหักค่าใช้จ่ายใดๆ ต่อปี ดังนี้

+--------------------+-------------------------------------------------+
| ปีที่                 | ส่วนแบ่งค่าตอบแทนที่กรมไปรษณีย์โทรเลขจะได้รับ            |
|                    |                                                 |
|                    | (ร้อยละของรายได้จากการให้บริการก่อนหักค่าใช้จ่ายใดๆ ต่อปี) |
+--------------------+-------------------------------------------------+
| 1 - 10             | 10.0 (แต่ต้องไม่ต่ำกว่า 30 ล้านบาท)                   |
|                    |                                                 |
| 11-20              | 20.0 (แต่ต้องไม่ต่ำกว่า 50 ล้านบาท)                   |
|                    |                                                 |
| 21-22              | 30.0 (แต่ต้องไม่ต่ำกว่า 60 ล้านบาท)                   |
+--------------------+-------------------------------------------------+

5. หลักประกัน

บริษัทจะต้องนำหลักประกันเป็นธนาคารค้ำประกันมอบให้แก่กรมไปรษณีย์โทรเลขโดยมีรายละเอียดดังนี้

+--------------------+-------------------------------------------------+
| ปีที่                 | มูลค่าหลักประกัน (ล้านบาท)                           |
+--------------------+-------------------------------------------------+
| 1 - 10             | 30                                              |
|                    |                                                 |
| 11-20              | 50                                              |
|                    |                                                 |
| 21-22              | 60                                              |
+--------------------+-------------------------------------------------+

6. ขอบข่ายการบริการ

บริษัทจะต้องดำเนินการตั้งสถานีวิทยุคมนาคม มีและใช้เครื่องวิทยุคมนาคม
เพื่อปรับปรุงการให้บริการสื่อสารข้อมูล ภาพและเสียงผ่านดาวเทียมได้ภายใน 12
เดือนนับตั้งแต่วันถัดจากวันที่กรมไปรษณีย์โทรเลขได้รับหนังสือยอมรับเงื่อนไขจากบริษัท

7. การขยายข่ายสื่อสาร

บริษัทต้องได้รับอนุญาตจากกรมไปรษณีย์โทรเลขก่อน จึงจะสามารถจัดตั้ง มีและใช้สถานีวิทยุคมนาคม

8. การประกันภัยทรัพย์สิน

บริษัทจะต้องจัดให้มีการประกันภัยอุปกรณ์ ประเภทคุ้มครองการเสี่ยงภัยทุกชนิด (All Risks)
เต็มมูลค่าของทรัพย์สินนั้นตลอดอายุสัญญา โดยบริษัทเป็นผู้ชำระค่าประกันภัยและค่าใช้จ่ายอื่นๆ
และกรมไปรษณีย์โทรเลขเป็นผู้รับผลประโยชน์แต่เพียงผู้เดียว

สรุปสาระสำคัญของสัญญาเช่าเครื่องโทรศัพท์สาธารณะ

ชื่อสัญญา : สัญญาเช่าเครื่องโทรศัพท์สาธารณะ

  คู่สัญญา : องค์การโทรศัพท์แห่งประเทศไทย (ปัจจุบันเปลี่ยนชื่อเป็น บริษัท ทศท คอร์ปอเรชั่น
  จำกัด (มหาชน) ในสัญญาเรียกว่า “ทศท”) และบริษัท จัสมิน เทเลคอม ซิสเต็มส์ จำกัด
  (ในสัญญาเรียกว่า “บริษัท”)

วันที่ทำสัญญา : 31 มกราคม 2544

อายุของสัญญา : 10 ปี

สาระสำคัญ :

1. ลักษณะของสัญญา

 เป็นการตกลงเช่าโทรศัพท์สาธารณะแบบใช้บัตร มีอายุ 10 ปี นับจากวันลงนามในสัญญา

2. การดำเนินกิจการและความรับผิดชอบ

บริษัทจะเป็นผู้ลงทุนในการจัดหาเครื่องโทรศัพท์สาธารณะ ตู้โทรศัพท์ พร้อมทั้งระบบจัดการ
และเป็นผู้ดูแล บำรุงรักษาบรรดาทรัพย์สิน เครื่องมือ และอุปกรณ์ต่างๆ
โดยรับผิดชอบเกี่ยวกับค่าใช้จ่ายในเรื่องการจัดเก็บรายได้ การซ่อมบำรุงรักษาอุปกรณ์ต่างๆ
ให้อยู่ในสภาพใช้การได้ดีตลอดอายุสัญญานี้ หากเกิดการสูญหายหรือเสียหายในส่วนใด
บริษัทจะต้องจัดหามาเปลี่ยนทดแทนใหม่หรือซ่อมแซม โดยรับผิดชอบค่าใช้จ่ายทั้งหมด

3. กรรมสิทธิ์ในทรัพย์สินต่างๆ

เครื่องมือและอุปกรณ์ต่างๆ ตลอดจนทรัพย์สินที่มีเพื่อดำเนินการตามสัญญานี้ เป็นของบริษัททั้งสิ้น

4. ค่าตอบแทน

ทศท จะชำระค่าเช่าให้แก่บริษัท ดังนี้

- ปีแรกนับจากเปิดให้บริการ ทศท จะชำระ 2,400 บาทต่อเดือนต่อเลขหมาย
สำหรับเครื่องที่ติดตั้งในพื้นที่ภาคกลาง และ 1,800 บาทต่อเดือนต่อเลขหมาย
สำหรับเครื่องที่ติดตั้งในพื้นที่กรุงเทพและปริมณฑล

- ปีต่อๆ ไป ทศท จะชำระ 50% ของรายได้ต่อเดือนเฉลี่ยในปีก่อนหน้า

5. การประกันทรัพย์สิน

บริษัทจะทำประกันภัยเครื่องมือและอุปกรณ์ทั้งหมด ประเภทคุ้มครองการเสี่ยงภัยทุกชนิด (All
Risks) เต็มมูลค่าของทรัพย์สินนั้นๆ ตลอดอายุสัญญา โดยระบุให้บริษัทเป็นผู้รับประโยชน์
และบริษัทเป็นผู้ชำระเบี้ยประกันภัย และค่าใช้จ่ายอื่นๆ

6. ขอบข่ายการบริการ

พื้นที่ภาคกลาง ประมาณ 5,000 เครื่อง และกรุงเทพและปริมณฑลประมาณ 5,000 เครื่อง
รวมเป็น 10,000 เครื่อง

เอกสารแนบ 4

รายงานคณะกรรมการตรวจสอบ

เรียนท่านผู้ถือหุ้น

คณะกรรมการตรวจสอบของบริษัทฯ
ประกอบด้วยกรรมการบริษัทที่เป็นอิสระจากการบริหารงานจำนวน 3 ท่าน คือ

1. ดร.วิชิต แย้มบุญเรือง ประธานคณะกรรมการตรวจสอบ

2. ดร.วรพล โสคติยานุรักษ์ กรรมการตรวจสอบ

3. นางพิไลพรรณ สมบัติศิริ กรรมการตรวจสอบ

โดยมีหน้าที่และความรับผิดชอบที่สำคัญคือ
การสอบทานให้บริษัทมีรายงานทางการเงินอย่างถูกต้องและเพียงพอ
มีระบบการควบคุมภายในและการตรวจสอบภายในอย่างเหมาะสมและมีประสิทธิภาพ
ดูแลให้บริษัทปฏิบัติตามข้อกำหนดและกฎหมายที่เกี่ยวข้อง มีการเปิดเผยข้อมูลอย่างเพียงพอ
พิจารณาคัดเลือกและเสนอแต่งตั้งผู้สอบบัญชีและค่าตอบแทน

ในรอบบัญชีปี 2546 คณะกรรมการตรวจสอบได้เข้าประชุมเพื่อพิจารณาประเด็นที่สำคัญต่างๆ ดังนี้

 สอบทานงบการเงินรายไตรมาสและงบการเงินประจำปี
รวมทั้งงบการเงินรวมของบริษัทและบริษัทย่อย ก่อนนำเสนอต่อผู้บริหารแผน
สำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
ซึ่งผลจากการสอบทานงบการเงินประกอบกับคำชี้แจงของผู้สอบบัญชีและฝ่ายบริหาร
คณะกรรมการตรวจสอบเชื่อว่า งบการเงินดังกล่าวได้จัดทำขึ้นตามมาตรฐานการบัญชี
โดยมีความถูกต้อง และมีการเปิดเผยข้อมูลอย่างเพียงพอ

 สอบทานการเปิดเผยข้อมูลของบริษัท โดยเฉพาะรายการที่เกี่ยวโยงกัน
หรือรายการอื่นที่อาจมีความขัดแย้งทางผลประโยชน์

 ประเมินความเพียงพอและเหมาะสมของระบบการควบคุมภายในและการตรวจสอบภายใน
ผ่านการกำกับดูแลและการตรวจสอบของสำนักตรวจสอบภายใน และการตรวจสอบของผู้สอบบัญชี
ได้ประชุมหารือกับผู้สอบบัญชีและผู้ตรวจสอบภายใน
เพื่อพิจารณาประเด็นข้อเสนอแนะที่สำคัญเพื่อเพิ่มประสิทธิภาพการดำเนินงาน
และการควบคุมภายในให้แก่ฝ่ายบริหารและผู้จัดทำแผน คณะกรรมการตรวจสอบเชื่อว่า
ระบบการควบคุมภายในของบริษัทมีความเหมาะสมและเพียงพอ

อนึ่ง คณะกรรมการตรวจสอบได้เสนอต่อ บริษัท แจ้งวัฒนะ แพลนเนอร์ จำกัด ซึ่งเป็นผู้บริหารแผน
เพื่อพิจารณาเสนอแต่งตั้ง บริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทฯ
ประจำปี 2547

(ดร.วิชิต แย้มบุญเรือง)

ประธานคณะกรรมการตรวจสอบ